ΓΡΑΠΤΗ ΕΡΩΤΗΣΗ E-2001/01

υποβολή: Concepci Ferrer (PPE-DE) προς την Επιτροπή

(6 Ιουλίου 2001)

Θέμα: Διανομή φαρμάκων στον Τρίτο Κόσμο

Τις τελευταίες ημέρες δημοσιεύτηκε στα μέσα ενημέρωσης η είδηση ότι σχεδόν το 50 % των φαρμάκων που φτάνουν στον Τρίτο Κόσμο είναι παραποιημένα ή σε κακή κατάσταση.

Οι δημοσιογραφικές αυτές ειδήσεις αναφέρονται σε δύο μελέτες που πραγματοποιήθηκαν στη Νιγηρία και τη νοτιοδυτική Ασίαπό το συντονισμό του Πανεπιστημίου Robert Gordon του Aberdeen, και οι οποίες κατέληξαν στο συμπέρασμα ότι το 48 % των φαρμάκων κατά της ελονοσίας, των βακτηριδίων και της φυματίωσης έχουν επίπεδα κύριων συστατικών εκτός των συνιστώμενων ορίων.

Δεδομένου ότι τα φάρμακα που αναλύθηκαν στη Νιγηρία προέρχονται από 12 διαφορετικές χώρες,

Υπενθυμίζοντας προηγούμενη έκθεση της Παγκόσμιας Οργάνωσης Υγείας, σύμφωνα με την οποία η ποιότητα του 31 % των φαρμάκων που εισάγονται στη Βιρμανία και το Βιετνάμ και του 46 % των τοπικής παραγωγής φαρμάκων είναι κάτω των επιτρεπομένων ορίων,

Διαθέτει η Επιτροπή πληροφορίες για τα δεδομένα αυτά και, εάν ναι, τι μέτρα λαμβάνονται στην Ευρωπαϊκή Ένωση για να αποφευχθεί η εξαγωγή φαρμάκων σε κακή κατάσταση προς χώρες του Τρίτου Κόσμου·

Απάντηση του κ. Nielson εξ ονόματος της Επιτροπής

(13 Σεπτεμβρίου 2001)

Η Επιτροπή ανησυχεί γιατί η ποιότητα των φαρμακευτικών προϊόντων στην αγορά σε πολλές χώρες, παραμένει σημαντικό πρόβλημα για τη δημόσιαγεία και αναγνωρίζει ότι, ακόμη και ότανπάρχουν διαθέσιμα φαρμακευτικά προϊόντα, οι χαλαροί κανονισμοί μπορεί να είναι καθοριστικοί για την κακή τους ποιότητα ή παραποίησή τους. Η παράλογη φαρμακευτικών προϊόντων και η παγκοσμιοποίηση της φαρμακευτικής βιομηχανίας έχουν φέρει επίσης στο προσκήνιο άλλα προβλήματα που αφορούν την ασφάλεια.

Σχετικά με το θέμα αυτό, πρέπει να τονιστεί ότι όλα τα φαρμακευτικά προϊόντα που παράγονται και χρησιμοποιούνται στην Κοινότητα ή παράγονται και εισάγονται από τρίτες χώρες,πόκεινται σε αυστηρούς κανονισμούς πριν λάβουν την έγκριση να τεθούν σε εμπορία. Υπάρχουν στις κοινοτικές οδηγίες(1) διατάξεις που εξασφαλίζουν την ποιότητα και την ασφάλεια των προϊόντων. Οι κανονισμοί αυτοί εφαρμόζονται επίσης σε φάρμακα τα οποία εξάγονται προς τρίτες χώρες.

Η πρόσφατη ανακοίνωση της Επιτροπής σχετικά με το πρόγραμμα ταχεία δράση για τον ιό HIV/AIDS, την ελονοσία και τη φυματίωση στο πλαίσιο της μείωσης της φτώχιας(2), τονίζει επίσης ότι η Κοινότητα θαποστηρίξει την ανάπτυξη τοπικών ικανοτήτων παραγωγής στις αναπτυσσόμενες χώρες και την ενίσχυση της φαρμακευτικής πολιτικής και πρακτικής μέσω εθνικής και περιφερειακής συνεργασίας, δημιουργίας ικανοτήτων και οικονομικής και τεχνικής στήριξης. Θα καταβληθούν επίσης, μεταξύ άλλων, ιδιαίτερες προσπάθειες για να βελτιωθεί η εξασφάλιση της ποιότητας, της διανομής και της βέλτιστης χρήσης των φαρμακευτικών προϊόντων.

Η ανάπτυξη, σε παγκόσμια κλίμακα κανόνων, προτύπων και κατευθυντηρίων γραμμών για να προωθηθεί η εξασφάλιση και ο έλεγχος της ποιότητας για τα βασικά φαρμακευτικά και ιατρικά προϊόντα αποτελεί ουσιαστικό τμήμα του καταστατικού χάρτη και της εντολής του Παγκόσμιου Οργανισμού Υγείας.

(1) Δεύτερη οδηγία 75/319/ΕΟΚ του Συμβουλίου — ΕΕ L 147 της 9.6.1975, σελ. 13.

(2) COM(2001)96 τελικό.